Source: http://docplayer.hu/212258-Magyar-kozlony-1-szam.html
Timestamp: 2017-11-22 05:41:43
Document Index: 3487743

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

1 MAGYAR KÖZLÖNY 1. szám MAGYARORSZÁG HIVATALOS LAPJA január 3., péntek Tartalomjegyzék 1/2014. (I. 3.) VM rendelet A földhasználati nyilvántartásból való adatszolgáltatásra vonatkozó igazgatási szolgáltatási díj mértékéről és a díjfizetés részletes szabályairól szóló 155/2009. (XI. 16.) FVM rendelet módosításáról 2 Köf.5.057/2013/8. számú határozat A Kúria Önkormányzati Tanácsának határozata 3 1/2014. (I. 3.) OGY határozat A Nemzeti Fejlesztés 2030 Országos Fejlesztési és Területfejlesztési Koncepcióról 7 1/2014. (I. 3.) ME határozat Helyettes államtitkár kinevezéséről 298 2/2014. (I. 3.) ME határozat Az egyes kétoldalú gazdasági együttműködési kormányközi bizottságok magyar tagozati elnökeinek felmentéséről és kinevezéséről 298
2 2 M A G Y A R K Ö Z L Ö N Y évi 1. szám V. A Kormány tagjainak rendeletei A vidékfejlesztési miniszter 1/2014. (I. 3.) VM rendelete a földhasználati nyilvántartásból való adatszolgáltatásra vonatkozó igazgatási szolgáltatási díj mértékéről és a díjfizetés részletes szabályairól szóló 155/2009. (XI. 16.) FVM rendelet módosításáról A mező- és erdőgazdasági földek forgalmáról szóló évi CXXII. törvénnyel összefüggő egyes rendelkezésekről és átmeneti szabályokról szóló évi CCXII. törvény 104. (2) bekezdés b) pontjában kapott felhatalmazás alapján, az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 94. h) pontjában meghatározott feladatkörömben eljárva, az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 73. c) pontjában meghatározott feladatkörében eljáró nemzetgazdasági miniszterrel egyetértésben a következőket rendelem el: 1. A földhasználati nyilvántartásból való adatszolgáltatásra vonatkozó igazgatási szolgáltatási díj mértékéről és a díjfizetés részletes szabályairól szóló 155/2009. (XI. 16.) FVM rendelet (a továbbiakban: Díjrendelet) 3. -a a következő (5) bekezdéssel egészül ki: (5) Ha a (4) bekezdésben meghatározott felhívás ellenére a díj megfizetésének igazolása nem történik meg a földhivatal által megadott határidőn belül, a földhivatal a földhasználati lap másolat, földhasználati összesítő szolgáltatására irányuló kérelmet, megkeresést elutasítja. 2. A Díjrendelet a következő 7/A 7/B. -sal egészül ki: 7/A. (1) A Korm. r. 17. (1) bekezdésében meghatározott földhasználati összesítő díja 4000 Ft. (2) A díjat annak kell megfizetnie, aki a földhasználati összesítő szolgáltatását kéri. (3) A Korm. r. 17/A. (3) bekezdésében meghatározott esetben a földhasználati összesítő díja az adatszolgáltatás helye szerint illetékes megyei földhivatal bevételét képezi. A díj megfizetésére a 3. (1), (2), (4) és (5) bekezdésében foglaltakat kell alkalmazni. (4) A Korm. r. 17/A. (4) bekezdésében meghatározott esetben a földhasználati összesítő díja a FÖMI bevételét képezi. A díj megfizetésére a 7. (1) bekezdésében foglaltakat kell alkalmazni. 7/B. A Korm. r. 17/A. (8) bekezdésében meghatározott igazolás kiadása esetében a 7/A. -ban foglaltakat kell alkalmazni. 3. A Díjrendelet a) 3. (1) bekezdésében a járási földhivatal szövegrész helyébe a járási földhivatal, a fővárosban a Budapesti 1. és 2. számú Földhivatal szöveg, b) 6. (2) bekezdésében A megyei földhivatal a befolyt díjnak szövegrész helyébe A megyei földhivatal a földhasználati lap másolat kiadásából befolyt díjnak szöveg lép. 4. Ez a rendelet a kihirdetését követő 31. napon lép hatályba. Dr. Fazekas Sándor s. k., vidékfejlesztési miniszter
3 M A G Y A R K Ö Z L Ö N Y évi 1. szám 3 VII. A Kúria határozatai A Kúria Önkormányzati Tanácsának Köf.5.057/2013/8. számú határozata A Kúria Önkormányzati Tanácsa a dr. Rácz Vanda (2800 Tatabánya, Ságvári Endre út 50.) jogtanácsos által képviselt Komárom-Esztergom Megyei Kormányhivatal (2800 Tatabánya, Ságvári Endre út 50.) indítványozónak, az Esztergom Város Önkormányzata Közgyűlése (2500 Esztergom, Széchenyi tér 1.) ellen az Esztergom Város Önkormányzata Képviselő-testületének a parkolás rendjéről, a kerékbilincs használatáról, valamint a parkolóhelyek megváltásáról szóló 14/2004. (IV. 1.) ör. rendeletének felülvizsgálatára irányuló nemperes eljárásban, meghozta az alábbi határozatot: 1. A Kúria Önkormányzati Tanácsa megállapítja, hogy az Esztergom Város Önkormányzata Képviselő-testülete a parkolás rendjéről, a kerékbilincs használatáról, valamint a parkolóhelyek megváltásáról szóló 14/2004. (IV. 1.) ör. rendeletének 5. (4) (7), (11), (12) bekezdései, a 6. (4) bekezdése, a 7. (1) és (5) bekezdései, valamint 8. -a törvénysértő, ezért azokat megsemmisíti. A megsemmisített rendelkezések a határozatnak a Magyar Közlönyben való közzétételét követő napon vesztik hatályukat. 2. A Kúria Önkormányzati Tanácsa elrendeli a határozatának a Magyar Közlönyben történő közzétételét. 3. A Kúria Önkormányzati Tanácsa elrendeli, hogy határozatát a Magyar Közlönyben való közzétételt követő 8 napon belül az önkormányzati rendelet kihirdetésével azonos módon hirdessék ki. A határozat ellen jogorvoslatnak nincs helye. Indokolás I. 1. Az indítványozó törvényességi felhívással fordult az érintett önkormányzathoz annak érdekében, hogy a parkolás rendjéről, a kerékbilincs használatáról, valamint a parkolóhelyek megváltásáról szóló 14/2004. (IV. 1.) ör. rendelete (a továbbiakban: Ör.) egyes rendelkezéseinek törvényellenességét szüntesse meg. A törvénysértő rendelkezések a törvényességi felhívás szerint a következők: 5. (4) (7), (11), (12) bekezdései a pótdíj mértékét, a pótdíj érvényesítését, a pótdíjfizetés alóli mentesülést, a pótdíj megállapításával szembeni kifogás halasztó hatályát szabályozó rendelkezések; 6. (4) bekezdése a sürgős orvosi ellátás igazolása esetén alkalmazott mentesítő szabály; 7. (1) és (5) bekezdései kerékbilincs alkalmazásának feltételeit, és a kihelyezendő tájékoztató tartalmát rendező szabályok; 8. a kerékbilincs alkalmazásának tilalmazása meghatározott gépjárművek esetén. 2. Az érintett önkormányzat a törvényességi felhívásban foglaltakat a augusztus 13-án megtartott képviselőtestületi ülésen megtárgyalta, de az abban foglaltakkal nem értett egyet maradéktalanul. Ennek megfelelően az Ör. nem minden kifogásolt, de egyes rendelkezéseit a 11/2013. (IX. 05.) önkormányzati rendeletével módosította. 3. Az indítványozó határidőben érkezett indítványában az Ör. módosított rendelkezései közül az 5. (4) (7), (11), (12) bekezdéseinek, a 6. (4) bekezdésének, a 7. (1) és (5) bekezdésének, valamint a 8. -ának törvényességi felülvizsgálatát és megsemmisítését kezdeményezte. Az indítványban foglalt indokolás értelmében a módosított Ör. megjelölt rendelkezéseinek mindegyike ellentétes a közúti közlekedésről szóló évi I. törvény (a továbbiakban: Kkt.) 48. (5) bekezdése szerinti felhatalmazó rendelkezéssel, ezért törvénysértő. Ezen túlmenően a módosított Ör. 7. (1) bekezdése ellentétes a közterület-felügyeletről szóló évi LXIII. törvény (a továbbiakban: Kftv.) 20. (6) bekezdésében, valamint a jogalkotásról szóló évi CXXX. törvény (a továbbiakban: Jat.) 3. -ában foglaltakkal. A törvénysértést részben az okozza, hogy az Ör. hivatkozott rendelkezése a Kftv.-ben foglaltakat a kerékbilincs alkalmazásának egy esetét leszámítva lényegében megismétli.
4 4 M A G Y A R K Ö Z L Ö N Y évi 1. szám Hasonló törvénysértést eredményez a 7. (5) bekezdésének megfogalmazása is. Az érintett önkormányzat ugyanis törvényi felhatalmazás nélkül, és az 55/2009. (X. 16.) IRM rendelet (a továbbiakban: IRM r.) 9. (2) bekezdésével azonos szövegezéssel szabályozza a kerékbilincs alkalmazásával összefüggésben a gépjárművön hagyott tájékoztató tartalmát. Végül a módosított Ör. 8. -a a Kkt. 48. (5) bekezdésének sérelme mellett ellentétes az IRM r. 8. -ával, valamint a Jat. 3. -ában foglaltakkal is, mivel az IRM r. 8. -ával azonosan tilalmazza a kerékbilincs alkalmazhatóságának meghatározott esetköreit. 4. Az érintett Önkormányzat felhívás ellenére sem terjesztett elő érdemben állásfoglalást. II. 1. Az Alaptörvény 32. cikk (1) bekezdése a helyi közügyek intézése körében törvény keretei között hatalmazza fel a helyi önkormányzatokat rendeletalkotásra. A korábbi törvényi szabályt emelte az alkotmányozó az Alaptörvény 32. cikk (2) bekezdésébe, amely szerint [f]eladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot. Az önkormányzatok anyagi jogforrásként eredeti, illetve származékos jogkörben eljárva alkotnak rendeletet. Utóbbi esetben a normát végrehajtó célzattal fogadja el a képviselő-testület. Az önkormányzat normatív végrehajtó aktusának illeszkednie kell a jogrend egészéhez, azaz nem lehet ellentétes az Alaptörvénnyel és a T) cikk (2) bekezdése szerinti jogszabályokkal, így más önkormányzati rendeletekkel sem. Különösen illeszkednie kell ahhoz a normához, amelyre származékos, végrehajtó jellegű normaként visszavezeti önmagát. Az indítványozó törvényességi felügyeleti jogköre és az ahhoz kapcsolódó közigazgatási bírói kontroll feladata az önkormányzati autonómia szempontjainak szem előtt tartása mellett az, hogy az önkormányzati normaalkotást mindig a hatályos joghoz mérve a hatályos jogrend keretei között tartsa. A közterületi várakozást mint szabályozási tárgykört a törvényalkotó saját hatáskörébe vonta akkor, amikor annak legfontosabb kérdéseit a Kkt évi XLVII. törvénnyel módosított rendelkezéseivel rendezte. Ezzel kivette a helyi társadalmi viszonyok, a helyi, települési közösséget érintő közügyek köréből. A parkolás tehát nem helyi közügy. 2. A származékos jogkörben megalkotott önkormányzati rendelet a fenti szempontok mellett nem léphet túl a felhatalmazás keretein: a képviselő-testület nem szabályozhat olyan kérdéseket, amelyekre nem volt felhatalmazása, avagy amelyeket önkormányzati rendeleti szabályokon túl más jogszabályok már rendeztek. A közterületi várakozást a Kkt. mellett szabályozza a Kftv., annak hatósági aspektusai tekintetében. Emellett bizonyos kérdéseket a Kftv. felhatalmazása alapján végrehajtó jelleggel az IRM r. rendez. Jogszabálysértésre vezet tehát az, ha az önkormányzat törvényi vagy törvényi felhatalmazáson alapuló más jogszabály által rendezett tárgyköröket akár azonos, súlyosabb esetben eltérő tartalommal kezel saját szabályozásában. 3. A hatályos jogrend keretei között a jogalkotás eljárását és törvényi szempontjait az önkormányzati jogalkotókra is kiterjedő hatállyal a Jat. rögzíti. A jogalkotás kapcsán ilyen törvényi szempontot fogalmaz meg a 3., amely szerint (...) [a] jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes. E törvényi előírást az indítványozó által is hivatkozott kúriai döntés (Köf.5056/2012. MK szám) értelmezte az önkormányzati rendeletalkotás viszonylatában. Megállapította, hogy a mechanikus ismétlés törvényellenessége mellett a belső koherencia, a norma bárki általi értelmezhetősége indokolhat szövegszerű ismétlést, amely ezért nem vezet az önkormányzati rendelet törvényellenességére. 4. A jelen eljárásban a Kúria követve korábbi gyakorlatát az indítvány alapján az Ör. 11/2013. (IX. 05.) önkormányzati rendeletével módosított, és az Ör.-be beépült rendelkezéseit bírálta el. Az elbírálás alapjául értelemszerűen és szintén a kialakult kúriai gyakorlatra tekintettel az elbíráláskor hatályos törvényi rendelkezések szolgáltak. A Kkt. 48. (5) bekezdése értelmében [f]elhatalmazást kap a helyi önkormányzat képviselő-testülete fővárosban a fővárosi közgyűlés hogy rendeletben állapítsa meg a várakozási területek tekintetében a) az egyes díjköteles várakozási területeket, valamint azok kategóriáját, b) várakozási területenként vagy kategóriánként a díjköteles várakozási időszakot, c) a fizetendő várakozási díj mértékét, d) a díjköteles várakozás megengedett leghosszabb időtartamát, e) a díjfizetés alól mentesítettek, valamint a kedvezményes várakozásra jogosultak körét, a kedvezményes várakozási díj mértékét, azzal, hogy a kedvezményes várakozásra jogosultak körének bővítésére a kerületi képviselő-testület jogosult.
5 M A G Y A R K Ö Z L Ö N Y évi 1. szám 5 Megállapítható, hogy az érintett önkormányzat jogalkotási felhatalmazása a díjköteles közterületek és a díjköteles időszak kijelölésére, a díj mértékének meghatározására, valamint a díjfizetési kötelezettség alóli mentesülés és a kedvezmények szabályozására terjed ki A Kkt. hivatkozott felhatalmazó rendelkezésének előzménye az Alkotmánybíróság 109/2009. (XI. 18.) AB határozata (a továbbiakban: Abh.), amely június 30. napjával az Alkotmány 2. (1) bekezdésébe ütközésére tekintettel megsemmisítette a Kkt. korábbi felhatalmazást tartalmazó 15. (3) bekezdését. A megsemmisítést részben azzal indokolta, hogy a törvényi rendelkezés nem határozta meg a díjmegállapítás kereteit, szempontjait, és korlátait, ami az önkormányzati képviselő-testületek jogalkotási jogkörét önkényessé tette. Részben pedig azzal érvelt, hogy a felhatalmazó rendelkezés nincs tekintettel sem az önkormányzatok díjmegállapításban fennálló és a szolgáltató kilététől független, tagadhatatlan gazdasági érdekeltségére, sem pedig az önkormányzatok árhatósági funkciójára, amely a közszolgáltatást igénybe vevők, a fogyasztók érdekeinek védelmét szolgálná. (Abh., ABH 2009, 941, 962.) Az Abh.-ban a testület egyebek mellett felhívta az Országgyűlést arra, hogy a közút kezelő jogait gyakorló helyi önkormányzatok rendeletalkotási jogkörét június 30. napjáig törvényben szabályozza Ezt követően a Kkt. több rendelkezése is módosításon esett át. Így többek között az Abh.-ban részletezett alkotmányossági kérdéseket rendezte a törvényalkotó a Kkt. 15/A 15/E. -aiban. Mindez a jelen eljárásban azért bír jelentőséggel, mivel a Kkt. 48. (5) bekezdése a 15/A 15/F. -okkal együtt adja a jogalkotói jogkör terjedelmét, amelyben az önkormányzatok a nyugvó közlekedés alapkérdéseit díjfizetéssel érintett közterületek kijelölésének szempontjai, a díjfizetés meghatározásának keretei, a jogosulatlan parkolás jogkövetkezményei, a pótdíjfizetési kötelezettség esetkörei, mértéke és érvényesítése rendeleteikben szabályozhatják A 4.1., 4.2. pontok fényében értelmezett támadott rendelkezések olyan kérdéseket szabályoznak, amelyre az érintett önkormányzat nem rendelkezik felhatalmazással: a Kkt. 48. (5) bekezdése a pótdíjfizetéshez és a kerékbilinccsel összefüggő tárgykörökhöz nem rendelt önkormányzati szabályozási lehetőséget. Ezért az Ör. eredeti rendelkezéseinek 2013-ban történő, főként a Kkt. rendelkezéseivel ellentétes módosítása [lásd például: 5. (6) bekezdése, (12) bekezdése, a 7. (5) bekezdése, a 8. ] nem teszi e szabályokat törvényessé. A Kúria a fentiek alapján megállapította, hogy az Ör. valamennyi támadott rendelkezése a Kkt. felhatalmazásának hiányában jött létre, ezért a Kkt. 48. (5) bekezdésébe ütközően törvénysértő. 5. Az indítványozó a Kkt. rendelkezései mellett megjelölte a Kftv. és az IRM r.-t is olyanként, mint amelyek az Ör. rendelkezéseinek jogsértését megalapozzák. Mivel a Kúria Önkormányzati Tanácsa a törvénysértést a Kkt. alapján valamennyi rendelkezés tekintetében megállapította, ezért a további jogszabályok tekintetében a normakontroll eljárást lefolytatni nem volt indokolt. Különösen nem volt indokolt a Jat. 3. -a alapján az eljárás, mivel szükségtelen az Ör. koherenciáját vizsgálni olyan rendelkezésekkel összefüggésben, amelyeket az érintett önkormányzat felhatalmazás nélkül alkotott. 9. Az Ör.-t módosító 11/2013. (IX. 05.) önkormányzati rendelet preambuluma felhívja azokat a törvényi és egyéb jogszabályokat, amelyekre az érintett önkormányzat jogalkotási hatáskörét visszavezette. Ezek között jelölte meg a helyi önkormányzatokról szóló évi LXV. törvény (a továbbiakban: régi Ötv.) 8. (1) bekezdését is. A régi Ötv. 8. -át a Magyarország helyi önkormányzatairól szóló évi CLXXXIX. törvény (a továbbiakban: Mötv.) január 1-jével hatályon kívül helyezte. Az érintett önkormányzat parkolással kapcsolatos feladatkörét jelenleg a Mötv. 13. (1) bekezdés 2. pontja szabályozza, a közszolgáltatás ellátásának lehetőségeit rendező 16/A. -a mellett. 10. A bíróságok szervezetéről és igazgatásáról szóló évi CLXI. törvény (a továbbiakban: Bszi.) 55. (2) bekezdése értelmében [h]a az önkormányzati tanács megállapítja, hogy az önkormányzati rendelet vagy annak valamely rendelkezése más jogszabályba ütközik, az önkormányzati rendeletet vagy annak rendelkezését megsemmisíti (...). A Kúria Önkormányzati Tanácsa megállapította, hogy az Ör. 5. (4) (7), (11), (12) bekezdései, 6. (4) bekezdése, 7. (1) és (5) bekezdései, valamint 8. -a olyan rendelkezéseket tartalmaznak, amelyek megalkotására az érintett önkormányzatnak nincs törvényi felhatalmazása. Ezért ezek a Kkt. 48. (5) bekezdésébe ütközően jogsértőek, ezért a törvénysértő rendelkezéseket ex tunc hatállyal megsemmisítette. 11. Végül a Kúria figyelmen kívül hagyta az érintett önkormányzat polgármesterének nyilatkozatát, azt állásfoglalásként nem tudta értékelni. Nem kétséges, hogy a település polgármestere képviselheti az önkormányzatot, ugyanakkor a Kúria előtti normakontroll eljárás szabályrendjét a Bszi. rendezi. A Bszi. 48. (2) bekezdése értelmében az érintett önkormányzatot ebben az eljárásban meghatalmazott jogi képviselő mellett jogi szakvizsgával rendelkező jegyző és jogi szakvizsgával rendelkező alkalmazott képviselheti, a polgármester nem.
6 6 M A G Y A R K Ö Z L Ö N Y évi 1. szám Hasonló megállapítást tett a Kúria Önkormányzati Tanácsa a szeptember 12-én kelt 5015/2012/6. számú határozata II.6. pontjában. Mivel a polgármester nyilatkozata a Bszi. szerint jelen eljárásban joghatás kiváltására nem alkalmas, ezért az Önkormányzati Tanács a polgármester nyilatkozatát figyelmen kívül hagyta az indítvány elbírálása során. A határozat közzétételéről a Kúria a Bszi. 55. (2) bekezdés b) és c) pontjai alapján határozott. A jogorvoslat lehetőségét a Bszi a zárja ki. Budapest, december 10. Dr. Kozma György s. k., az Önkormányzati Tanács elnöke Dr. Hörcherné dr. Marosi Ildikó s. k., bíró Dr. Balogh Zsolt s. k., előadó bíró
7 M A G Y A R K Ö Z L Ö N Y évi 1. szám 7 IX. Határozatok Tára Az Országgyűlés 1/2014. (I. 3.) OGY határozata a Nemzeti Fejlesztés 2030 Országos Fejlesztési és Területfejlesztési Koncepcióról* Az Országgyűlés Magyarország Alaptörvényébe foglalt, a fenntartható fejlődés, a jövő nemzedékek lehetőségeinek védelme és a nemzeti erőforrásainkkal való hosszú távú felelős gazdálkodás követelményeinek érvényesítése érdekében, tekintettel a hazai és globális kihívásokra, valamint a fenntartható fejlődésre vonatkozó nemzetközi és közös európai célkitűzésekre, tekintettel hazánk jövőképére, miszerint Magyarország 2030-ra Kelet Közép Európa gazdasági és szellemi központjává válik, lakosságának biztonságos megélhetést biztosító, az erőforrások fenntartható használatára épülő versenyképes gazdasággal, gyarapodó népességgel, megerősödött közösségekkel, javuló életminőséggel és környezeti állapottal, számolva azzal, hogy a fejlesztés és a fenntarthatóság biztosítása valamennyi nemzeti erőforrás (az emberi, a társadalmi, a természeti és a gazdasági erőforrások) kiegyensúlyozott, egymással összhangban lévő megőrzését, fejlesztését igényli, ezért a fenntartható fejlődés követelményeinek érvényesítése valamennyi szakpolitikai terület számára feladatokat ad, figyelembe véve a széles körű társadalmi egyeztetés tapasztalatait, a következő határozatot hozza: 1. Az Országgyűlés elfogadja a mellékletben foglalt, Nemzeti Fejlesztés 2030 Országos Fejlesztési és Területfejlesztési Koncepciót (a továbbiakban: Koncepció). 2. Az Országgyűlés megerősíti, hogy a) a Koncepcióban foglalt alapelveket és stratégiai célkitűzéseket a jogalkotásban és a szakpolitikai stratégia- és programalkotásban folyamatosan érvényre kell juttatni; b) az Országgyűlés és a Kormány döntéseit lehetőség szerint a Koncepcióban javasolt intézkedésekre és teendőkre figyelemmel kell meghozni; c) a Koncepció integrálja a hazai fejlesztési célokat és igényeket, meghatározza azok területi dimenzióit, ami a as európai uniós tervezési és költségvetési időszakra készülő tervdokumentumok (partnerségi megállapodás, operatív programok) megalapozását is szolgálja, valamint az ország társadalmi, gazdasági, valamint ágazati és területi fejlesztési szükségleteiből, illetve az EU 2020 Stratégiához és a Nemzeti Reform Programhoz vállalásaihoz illeszkedve hosszú távú jövőképet, fejlesztéspolitikai célokat és elveket határoz meg Magyarország számára. 3. Az Országgyűlés megerősíti, hogy a nemzeti fejlesztés- és területfejlesztési politika céljai és prioritásai teljesülésének érdekében a Koncepció egyrészt horizontális szempontokat fogalmaz meg, melyeket az átfogó gazdasági, környezeti és társadalmi szempontokban jelenít meg, amelyeket a fejlesztéspolitika, a programtervezés és a megvalósítás egészében érvényesíteni kell, másrészt alapelveket határoz meg a fejlesztéspolitika keretében igénybe vett források felhasználásával kapcsolatban, valamint a kedvezményezett térségekkel-települések besorolásával kapcsolatban: a) horizontális szempontok: aa) befogadás társadalmi felzárkózás, ab) esélyegyenlőség megteremtése nemzetiségi identitás erősítése, ac) fenntartható fejlődés fenntartható növekedés, ad) értékmegőrzés és intelligens növekedés; * A határozatot az Országgyűlés a december 17-i ülésnapján fogadta el.
8 8 M A G Y A R K Ö Z L Ö N Y évi 1. szám b) forrás felhasználási alapelvek: ba) nemzeti fejlesztési célok és prioritások érvényesítése, bb) a közpénz felhasználása közhasznot eredményezzen, bc) partnerség és közösségi részvétel, bd) foglalkoztatáshoz való hozzájárulás, be) a természeti erőforrások mennyiségi és minőségi megőrzése, a környezet állapotának és értékeinek megőrzése, javítása, bf) megtermelt értékek hasznosulása a helyi közösség javára, kedvezményezettség, bg) a területfejlesztési szempontból kedvezményezett, ezen belül a leghátrányosabb helyzetű kistérségek és települések fejlesztésére rendelkezésre álló forrásokat meghatározott támogatási szabályok alapján indokolt felhasználni, bh) a területfejlesztési szempontból kedvezményezett, ezen belül a leghátrányosabb helyzetű kistérségekből és településekről benyújtott pályázatokat a pályázatok értékelése során a felzárkóztatás elősegítése érdekében indokolt előnyben részesíteni; c) a kedvezményezett térségek-települések besorolásának alapelvei: ca) a rendszernek koherensnek kell lennie, cb) csak olyan mutatók használata fogadható el, amelyek mérhetőek, ellenőrizhetőek, nyilvánosak, azaz minden érintett számára hozzáférhetőek és dinamikus összehasonlításra alkalmasak, cc) a felhasznált mutatók száma korlátlanul nem bővíthető, és csak a települések és térségek fejlettségét ténylegesen megragadó, azaz a besorolását ténylegesen differenciáló mutatókat indokolt figyelembe venni, cd) a komplex mutató kiszámításánál használt módszernek egyszerűnek, átláthatónak kell lennie, hogy a besorolást a települések, térségek képviselői könnyen ellenőrizhessék. 4. Az Országgyűlés a nemzeti jövőkép elérése érdekében a Koncepcióban foglalt négy hosszú távú, 2030-ig szóló átfogó fejlesztési célt jelöl ki. A négy cél a társadalom és gazdaság egészének szól, beleértve a társadalom és a gazdasági környezethez való viszonyulást és a környezeti szempontokat is. Az átfogó célok a gazdasági és társadalmi fordulatot célozzák meg, az alábbiak szerint: a) értékteremtő, foglalkoztatást biztosító gazdasági fejlődés, b) népesedési fordulat, egészséges és megújuló társadalom, c) természeti erőforrásaink fenntartható használata, értékeink megőrzése és környezetünk védelme, d) térségi potenciálokra alapozott, fenntartható térszerkezet. 5. Az átfogó célok megvalósulása érdekében az Országgyűlés megerősíti a Koncepció tizenhárom specifikus célkitűzését, köztük hét szakpolitikai jellegű célt és hat területi célt. A specifikus célok nemzeti jelentőségű ágazati és területi tématerületeket ölelnek fel. A célok a társadalom és a gazdaság egészének, valamint minden ágazatnak, térségi és helyi szereplőknek szólnak, továbbá kirajzolják azokat a fejlesztési súlypontokat is, amelyekre a középtávú fókuszált fejlesztési feladatok épülhetnek. A nemzeti fejlesztés- és területfejlesztési politika alakítása és a célok elérése során a Koncepcióban megfogalmazott elvek figyelembevétele mellett a specifikus célokat a lehetséges kitörési pontok és fordulatot igénylő területek alapján az Országgyűlés az alábbiak szerint határozza meg: a) szakpolitikában érvényesítendő specifikus célok: aa) versenyképes, innovatív gazdaság, ab) gyógyító Magyarország, egészséges társadalom, egészség- és sportgazdaság, ac) életképes vidék, egészséges élelmiszertermelés és ellátás, az élelmiszer-feldolgozóipar fejlesztése, ad) kreatív tudástársadalom, piacképes készségek, K+F+I, ae) értéktudatos és szolidáris öngondoskodó társadalom, af) jó állam, szolgáltató állam és biztonság, ag) stratégiai erőforrások megőrzése, fenntartható használata, környezetünk védelme, b) területi specifikus célok: ba) az ország makro-regionális szerepének erősítése, bb) a többközpontú térszerkezetet biztosító városhálózat, bc) vidéki térségek népességeltartó képességének növelése, bd) kiemelkedő táji értékű térségek fejlesztése, be) területi különbségek csökkentése, térségi felzárkóztatás és gazdaságösztönzés elősegítése, bf) összekapcsolt terek: az elérhetőség és mobilitás biztosítása.
9 M A G Y A R K Ö Z L Ö N Y évi 1. szám 9 6. Az Országgyűlés megállapítja, hogy a fejlesztéspolitika elsődleges keretét az Európai Unió kohéziós és vidékfejlesztési politikája, illetve a as programozási és fejlesztési időszakban rendelkezésre álló uniós fejlesztési források képezik. A Koncepció a nemzeti szükségletekből és sajátosságokból kiindulva középtávon ( között) kijelöli azokat a stratégiai fókuszokat, amelyek az ország hosszú távú céljainak megvalósulását szolgálhatják. A nemzeti prioritások igazodnak az Európai Unió által megfogalmazott programozási keretekhez, melyeket érvényesíteni kell a hazai tervezés és végrehajtás során. Az egyes nemzeti prioritások alatt azonosított fejlesztési tématerületek az európai uniós források felhasználásának keretét képező as fejlesztési programok tématerületeit is megalapozzák az alábbiak szerint: a) patrióta gazdaság, kis- és középvállalati bázison, nagyvállalati partnerségben, b) fordulat a teljes foglalkoztatottság és tudástársadalom felé, c) útban az erőforrás- és energiahatékonyság, illetve az energiafüggetlenség felé, d) népesedési és közösségi fordulat, e) területi integráció, térségi és helyi fejlesztések a helyi gazdaság bázisán. 7. Az Országgyűlés megerősíti, hogy az ország 19 megyei önkormányzata és Budapest Főváros Önkormányzata, mint területi önkormányzat a Koncepcióban megfogalmazott célok, mint kötelező keretek következetes figyelembevétele mellett jelölték ki a fejlesztési terveikben, programjaikban saját céljaikat, illetve határozták meg prioritásaikat és intézkedéseiket. 8. Az Országgyűlés felkéri a Kormányt, hogy kísérje figyelemmel a Koncepcióban meghatározott célok és prioritások megvalósulásának folyamatát és háromévente adjon tájékoztatást megvalósításáról és szükség esetén kezdeményezze felülvizsgálatát. 9. Ez a határozat a közzétételét követő napon lép hatályba. 10. Hatályát veszti a) az Országgyűlés Fejlesztéspolitikai Koncepcióról szóló 96/2005. (XII. 25.) OGY határozat, b) az Országos Területfejlesztési Koncepcióról szóló 97/2005. (XII. 25.) OGY határozat, c) a területfejlesztési támogatások és a decentralizáció elveiről, a kedvezményezett térségek besorolásának feltételrendszeréről szóló 67/2007. (VI. 28.) OGY határozat. Kövér László s. k., az Országgyűlés elnöke Nyakó István s. k., az Országgyűlés jegyzője Dr. Tiba István s. k., az Országgyűlés jegyzője
10 Melléklet a /2013. ( ) OGY határozathoz 10 M A G Y A R K Ö Z L Ö N Y évi 1. szám Melléklet az 1/2014. (I. 3.) OGY határozathoz NEMZETI FEJLESZTÉS 2030 Országos Fejlesztési és Területfejlesztési Koncepció Készült a területfejlesztési politika megújításáról, az új Országos Területfejlesztési és az új Országos Fejlesztési Koncepció kidolgozásáról szóló 1254/2012. (VII. 19.) Korm. határozat alapján 2013
11 M A G Y A R K Ö Z L Ö N Y évi 1. szám 11 TERVEZÉSI KERETEK A Koncepció funkciója Az Országos Fejlesztési és Területfejlesztési Koncepció (OFTK) az ország társadalmi, gazdasági, valamint ágazati és területi fejlesztési szükségleteiből kiindulva egy hosszú távú jövőképet, valamint fejlesztéspolitikai célokat és elveket határoz meg. Ezek alapján kijelöli a as fejlesztési időszak nemzeti, szakpolitikai súlypontjait. Hosszú távú irányok, és a as fejlesztési prioritások megalapozása A Koncepció időtávja A Koncepció jövőképe és célrendszere 2030-ig szól. Emellett fejlesztési prioritásokat fogalmaz meg a as programidőszak fejlesztéspolitikája számára is. Ez utóbbi az Európai Unió Európa 2020 Stratégiájához és a kapcsolódó, közötti programfinanszírozási időszakhoz illeszkedik. Hosszú és középtávú üzenetek Jogszabályi alapok, előzmények Az Országos Fejlesztési és Területfejlesztési Koncepció elkészítéséről a területfejlesztésről és a területrendezésről szóló évi XXI. törvény rendelkezik. A Koncepció az egyes ágazatokat, szakpolitikákat irányító minisztériumok, illetve államtitkárságok, valamint a megyei önkormányzatok és Budapest által jelzett megyei, illetve fővárosi fejlesztési igényeket és elképzeléseket figyelembe véve, azokat összehangolva adja meg a fejlesztési célokat. Az OFTK Magyarország új fejlesztés-politikai keretdokumentuma Hazai fejlesztéspolitikai kapcsolódások A Koncepció illeszkedik a kiemelt nemzeti stratégiai tervdokumentumokhoz, fejlesztéspolitikai és területfejlesztési szempontból közös irányt határoz meg a szakpolitikák számára, és kapcsolódik a szakpolitikai stratégiai tervdokumentumokhoz és megalapozza a kiemelt nemzeti célkitűzések megvalósítását szolgáló fejlesztéspolitikai célú szakpolitikai programok tervezését és végrehajtását. A Koncepció a fejlesztéspolitikai eszközökön keresztül kapcsolódik a nemzeti költségvetésből finanszírozott fejlesztési célú programok megvalósításához. Európai uniós kapcsolódások A Koncepció egyik fő funkciója az EU 2020 Stratégiához és a közötti uniós támogatáspolitika keretcéljait és keretszabályait az EU szintjén rögzítő Közös Stratégiai Kerethez illeszkedve, azokhoz hozzájárulva a hazai fejlesztés- és területfejlesztési politikai keretek, célok és prioritások kijelölése, a hazai fejlesztés- és területfejlesztési politika orientálása. A Koncepció fejlesztéspolitikai céljai és elvei képezik az Európai Bizottság és Magyarország között a közötti uniós források felhasználására kötendő Partnerségi Megállapodás koncepcionális hátterét, megalapozza a közötti uniós források felhasználásra irányuló hazai operatív programok tartalmát, továbbá orientálja a hazai fejlesztési célú források felhasználását is. Az OFTK megalapozza a Partnerségi Szerződést és az operatív programokat
H/13094. számú. Országgyűlési Határozati Javaslat. a Nemzeti Fejlesztés 2030 - Országos Fejlesztési és Területfejlesztési Koncepcióról
MAGYARORSZÁG KORMÁNYA H/13094. számú Országgyűlési Határozati Javaslat a Nemzeti Fejlesztés 2030 - Országos Fejlesztési és Területfejlesztési Koncepcióról Előadó: Varga Mihály nemzetgazdasági miniszter
VI. ÉVFOLYAM, 3. SZÁM 2014. MÁRCIUS 5.
VI. ÉVFOLYAM, 3. SZÁM 2014. MÁRCIUS 5. Az Oktatási és Kulturális Közlöny 2014. évi 3. számának tartalmából: teljes tematikus összeállítás a köznevelés és a felsőoktatás, valamint a kulturális élet szabályozására
Melléklet a /2013. ( ) OGY határozathoz 10 M A G Y A R K Ö Z L Ö N Y 2014. évi 1. szám Melléklet az 1/2014. (I. 3.) OGY határozathoz NEMZETI FEJLESZTÉS 2030 Országos Fejlesztési és Területfejlesztési Koncepció
NEMZETI FEJLESZTÉS 2020. Az Országos Fejlesztési Koncepció és az Országos Területfejlesztési Koncepció társadalmasításának megalapozása
Nemzeti Fejlesztés 2020 Országos Fejlesztési Koncepció és Országos Területfejlesztési Koncepció - 2012. 10. 05 NEMZETI FEJLESZTÉS 2020 Az Országos Fejlesztési Koncepció és az Országos Területfejlesztési
NEMZETI FEJLESZTÉS 2020. Az Országos Fejlesztési Koncepció és az Országos Területfejlesztési Koncepció társadalmi egyeztetési változata
Nemzeti Fejlesztés 2020 Országos Fejlesztési Koncepció és Országos Területfejlesztési Koncepció - 2012. 10. 27 NEMZETI FEJLESZTÉS 2020 Az Országos Fejlesztési Koncepció és az Országos Területfejlesztési
NEMZETI FEJLESZTÉS 2030 Országos Fejlesztési és Területfejlesztési Koncepció
NEMZETI FEJLESZTÉS 2030 Országos Fejlesztési és Területfejlesztési Koncepció Készült a területfejlesztési politika megújításáról, az új Országos Területfejlesztési és az új Országos Fejlesztési Koncepció